Jesper H bor på Nørrebrogade og han er så sindsvagt træt af folk, der pisser. Derfor filmede han Distortion-gæsterne i urin-aktion i går, og i dag kan du se resultatet på youtube.

- Ja, så er der gået et år igen.

- Og igen i forbindelse med Distortion - på trods af Kommunens og Distortionens øgede antal af sanitære foranstaltninger ved selve festerne - ja. så kan vi i de omkring liggende områder, nyde godt af, at der ingen sanitære foranstaltninger er lokalt.

Nabo filmer 7 Distortion-tissere: Politiet er jo ligeglade

Folk pisser som det passer dem

Sådan indleder Jesper H et brev til nationen! om at være Nørrebro-beboer og have udsigt - og 'udlugt', hvis der er noget der hedder det - til en lille smal passage ved Nørrebrogade, som åbenbart bliver forvekslet med et offentligt pissoir - især når der som i går er 80.000 mennesker, der fester i Nørrebros gader:

- Folk pisser som sædvanligt, som det passer dem.

- Og da jeg - ligesom der blev gjort sidste år - spurgte politiet, om de igen ville se gennem fingre med det offentlige tisseri i forbindelse med Distortion, fik jeg det svar, at man ville udskrive bøder, i det omfang, politiet, ikke havde højere prioriterede opgaver,om det

Filmede nok 40-50 stykker

- Sikkerhed og bevogtning, trækker tænder på politiet, det er de nye tider.

- Jeg filmede nok 40-50. Der var også en del ved kirken og Vedbækgade, men der var det for mørkt til at filme, og så var der dem, der sneg sig stille rundt.

- Jeg oplevede ikke at der på noget tidspunkt blev udskrevet bøder her, dvs: nul som i nul, skriver Jesper, der - som han plejer - har lagt en del af sine optagelser på youtube.

Se også: Stanken: Derfor lægger Jesper en tissevideo på youtube hver dag

Men hvad mener du? Skal beboerne finde sig i, at folk pisser på gaden? Og skal politiet være skrappere over for 'pisser hvor det passer mig'-typerne?